Boldog Óvoda

(Jobb Veled a Világ Alapítvány pályázata)

2020/2021-es tanévre a Rákosmenti Napsugár Óvoda Bulyovszky utcai telephelyének Cinke csoportja pályázott a Boldog Óvoda cím elnyerésére. dr. Szabadkainé Hír Rozália és Bozsó Alexandra óvodapedagógusok kísérleti jelleggel szeretnék kipróbálni ebben a tanévben azokat a technikákat, amelyek alkalmazását a pályázat elnyerése tesz lehetővé.

A boldogságóra egy olyan alternatív pedagógiai program, amely segítségével formálhatjuk a gyermekek pozitív életszemléletét, társas kapcsolatait, oldhatjuk szorongásaikat, segíthetjük önértékelésük fejlődését. A program fővédnöke egy nagyon elismert, kedvelt szakember dr. Bagdy Emőke.

„Ha csak az elmét tanítjuk és a szívet nem, azt nem nevezhetjük tanításnak.”

 (Arisztotelész)